# Cornanèl

Cornanèl (Cournanel en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Cornanèl :
| | Limós | |
| Magria | | |
| | | Alet |

## Toponimia

Las fòrmas ancianas son in comitatu Redense, in Corniliano, en 889, Cornelanellum, en 1036, Villa de Cornelanello... de Corneliano, en 1049, Cornellanellum, en 1050, De Cornelano, en 1082, Castrum Cornelianum, en 1119, Villa Comellianellum (comprene Cornelianellum, en 1162, Villa de Cornellano, en 1185, De Cornasello, de Coranello, en 1232, Cornanellum, en 1240-1246, Castrum de Tornanello (comprene Cornanello), en 1354, De Cormidella, en 1521, Cournanel, en 1571, Cornanel, en 1781. Dauzat explica que lo sufixe [-èl, vengut del] latin -ellum sèrv a destriar lo nom d'autres Cornelhan (del nom latin d'òme Cornelius e del sufixe -anum) e que la fòrma actuala ven d'una dissimilacion : *Cornelhanèl > *Cornenanel > Cornanèl; en realitat, en seguent l'interpretacion de Dauzat, i auriá d'en primièr una assimilacion abans la dissimilacion : *CorneLH- > *CorneN-; de mai, totas las fòrmas ancianas que son pas de cacografias se pòdon interpretar en *Cornelhan, *Cornelhanèl e Cornanèl : lo tipe *Cornenanel es absent. Un nom que conten dejà doás -n- pòt dificilament n'ajustar una tresena, pr'amor de la dificultat d'articulacion. Es doncas pus simple de considerar que lo nom èra vengut long, *Cornelhanèl, e que se sincopèt, tanlèu lo sègle XIII, en *Corn(elh)anèl. Dins lo diccionari topografic de l'abat Sabarthès, i a pas un sol vilatge del nom de Cornelhan (mès benlèu que n'i aviá). I a solament un riu Corneilla (Cornelhan ?). Un nom de riu pòt pas venir dirèctament d'un nom de persona ambe sufixe, que correspond normalament a un nom d'anciana propietat. Cal doncas admetre que lo nom del riu *Cornelhan ven d'un nom de vilatge del meteis nom, qu'èra, siá Cornanèl, siá un autre vilatge prèp, situat sul riu o a costat. L'adopcion del sufixe -èl- sèrv a destriar lo nom del vilatge del nom del riu, o eventualament d'aquel autre vilatge ara disparegut, probablament situat dins la meteissa comuna. Cossí que siá, i aviá a Cornanèl o just a costat una villa galloromana qu'aviá per mèstre Cornelius.

### Brasse (nom francés)

Ancian priorat dedicat a Sant Sarnin, molin e bòria. Las fòrmas ancianas son Villa Bracie, en 1120, Brassia, en 1176, Villa Beraciae, en 1224, Brassia, en 1240-1246, Molendinum... in terminali de Bratin, en 1318, Brassia, en 1344, Ecclesia Sancti Saturnini de Bressia... ecclesia parochialis de Bressia, en 1398, locus nunc inhabitabilis nuncupatus Brassa, en 1481, Brasse, en 1781. La grafia es Braça o Brassa.

## Istòria

* Entre 1790 e 1794, Brasse (nom francés) foguèt annexat a Cornanèl. Brassa o Braça èra un priorat e una bòria sul bòrd d'Aude.

## Administracion

Lista dels cònsols successius :
| Periòde | Periòde | Identitat | Etiqueta |
| març de 2001 | 2020 | Alain Costes | sense etiqueta |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Limós; es ara del canton de la Région-Limouxine (en francés), donc de la Region Limosenca.

## Demografia

modificar « persona »  v · d · m 
Evolucion demografica Populacion comunala actuala (2013): 649, totala: 666 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 343 | 307 | 326 | 388 | 420 | 362 | 388 | 366 | 385 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 400 | 362 | 332 | 312 | 290 | 308 | 316 | 269 | 314 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 308 | 323 | 300 | 259 | 283 | 328 | 300 | 262 | 270 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 281 | 246 | 279 | 344 | 502 | 524 | 571 | 598 | 644 663 |
| 2009 | 2010 |
| 651 668 | 659 676 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* creacion d'un lotejament cap a 2005 ?
* En 2018 la populacion èra de 722 abitants e la densitat èra de 113,88 ab/km².

## Véser tanben

* Comunas d'Aude

## Ligams extèrnes

* Cornanèl sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 105, legir en linha https://gallica.bnf.fr/ark:/12148/bpt6k110095d/f197.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 220 e 213
* ↑ Abbé Sabarthès, Dictionnaire topographique du département de l'Aude, 1912, p. 46, legir en linha https://gallica.bnf.fr/ark:/12148/bpt6k110095d/f138.item.texteImage
* ↑ http://cassini.ehess.fr/cassini/fr/html/fiche.php?select_resultat=10338
* ↑ Abbé Sabarthès, Dictionnaire topographique du département de l'Aude, 1912, p. 46, legir en linha https://gallica.bnf.fr/ark:/12148/bpt6k110095d/f138.item.texteImage
* Portal de Lengadòc